|  |
| --- |
| ครุฑ  **ด่วนที่สุด**  ที่ มท 0818.2/ว กรมส่งเสริมการปกครองท้องถิ่น  ถนนนครราชสีมา กทม. ๑๐3๐๐  ตุลาคม 2563  เรื่อง มอบหมายผู้ประสานงานศูนย์เฉพาะกิจเพื่อประสานงานและสนับสนุนการเลือกตั้งสมาชิกสภาท้องถิ่น  หรือผู้บริหารท้องถิ่นขององค์กรปกครองส่วนท้องถิ่น  เรียน ผู้ว่าราชการจังหวัด ทุกจังหวัด  อ้างถึง 1. หนังสือกระทรวงมหาดไทย ด่วนที่สุด ที่ มท 0818.2/ว 6441 ลงวันที่ 26 ตุลาคม 2563  2. หนังสือกรมส่งเสริมการปกครองท้องถิ่น ที่ มท 0818.3/ว 3211 ลงวันที่ 16 ตุลาคม 2563  สิ่งที่ส่งมาด้วย 1. สำเนาคำสั่งกรมส่งเสริมการปกครองท้องถิ่น ที่ 683/2563 ลงวันที่ 2 กันยายน 2563  2. สำเนาคำสั่งกระทรวงมหาดไทย ที่ 2181/2563 ลงวันที่ 8 กันยายน 2563  3. แบบรายงานการสมัครรับเลือกตั้งสมาชิกสภาองค์การบริหารส่วนจังหวัดและนายกองค์การ  บริหารส่วนจังหวัด  ตามที่กระทรวงมหาดไทย ได้แจ้งการพ้นจากตำแหน่งสมาชิกสภาองค์การบริหารส่วนจังหวัด และนายกองค์การบริหารส่วนจังหวัด เมื่อคณะกรรมการการเลือกตั้งประกาศกำหนดให้มีการเลือกตั้งสมาชิกสภาองค์การบริหารส่วนจังหวัดและนายกองค์การบริหารส่วนจังหวัด เมื่อวันที่ 26 ตุลาคม 2563 เพื่อให้จังหวัดแจ้งองค์การบริหารส่วนจังหวัดทราบ รายละเอียดปรากฏตามหนังสือที่อ้างถึง 1 นั้น  กรมส่งเสริมการปกครองท้องถิ่นพิจารณาแล้วเห็นว่า เพื่อให้การประสานงานและสนับสนุน การเลือกตั้งสมาชิกสภาท้องถิ่นหรือผู้บริหารท้องถิ่นขององค์กรปกครองส่วนท้องถิ่นเป็นไปด้วยความเรียบร้อย จึงขอความร่วมมือให้จังหวัดดำเนินการดังนี้  1. มอบหมายให้ท้องถิ่นจังหวัดเป็นผู้ประสานงานศูนย์เฉพาะกิจเพื่อประสานงานและสนับสนุน  การเลือกตั้งสมาชิกสภาท้องถิ่นหรือผู้บริหารท้องถิ่นขององค์กรปกครองส่วนท้องถิ่นตามคำสั่งจัดตั้ง ศูนย์เฉพาะกิจเพื่อประสานงานและสนับสนุนการเลือกตั้งสมาชิกสภาท้องถิ่นหรือผู้บริหารท้องถิ่นขององค์กรปกครองส่วนท้องถิ่น รายละเอียดปรากฏตามสิ่งที่ส่งมาด้วย 1 และ 2  2. ให้สำนักงานส่งเสริมการปกครองท้องถิ่นจังหวัดประสานองค์การบริหารส่วนจังหวัด เพื่อตรวจสอบรายชื่อผู้สมัครรับเลือกตั้งซึ่งเป็นบุคคลที่มีลักษณะต้องห้ามมิให้ใช้สิทธิสมัครรับเลือกตั้ง ตามมาตรา 50 (๒๓) (๒๔) และ (๒๕) แห่งพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562  3. กำชับองค์การบริหารส่วนจังหวัดดำเนินการบันทึกข้อมูลผู้บริหารท้องถิ่นและสมาชิก สภาท้องถิ่นในระบบศูนย์ข้อมูลเลือกตั้งผู้บริหารท้องถิ่น สมาชิกสภาท้องถิ่นและทะเบียนองค์กรปกครอง ส่วนท้องถิ่น รายละเอียดปรากฏตามหนังสือที่อ้างถึง 2  /4. รายงาน...  - 2 -  4. รายงานการรับสมัครเลือกตั้งสมาชิกสภาท้องถิ่นหรือผู้บริหารท้องถิ่นขององค์การบริหารส่วนจังหวัดให้กรมส่งเสริมการปกครองท้องถิ่นทราบตามแบบรายงาน รายละเอียดปรากฏตามสิ่งที่ส่งมาด้วย 3  จึงเรียนมาเพื่อโปรดพิจารณา  ขอแสดงความนับถือ  อธิบดีกรมส่งเสริมการปกครองท้องถิ่น    กองการเลือกตั้งท้องถิ่น  กลุ่มงานอำนวยการ จัดการ และสนับสนุนการเลือกตั้งท้องถิ่น  โทร. ๐-๒๒๔๑-๙๐00 ต่อ 2373 โทรสาร ๐-๒๒๔๑-7223  ผู้ประสานงาน นางจันทร์รัตน์ อาวุธปัญญากุล    รอง อสถ......................................................  ผอ.กต. ........................................................  หน..กง. .........................................................  จนท. ............................................................ |